Αλμπέν Αλέ

Ο Αλμπέν Αλέ (γαλλ. Albin Haller, 7 Μαρτίου 1849 – 1η Μαΐου 1925) ήταν Γάλλος χημικός.W.J. Pope: Nature, τόμ. 115 (τεύχ. 2900, έτος 1925), σελ. 843: «Prof. Albin Haller, For. Mem. R.S» (νεκρολογία)Charles Moureu: «Funérailles de Albin Haller» (νεκρολογία) στο Discours à l'Académie des sciences, 2 mai 1925, εκδ. F. Didot, Παρίσι Γεννήθηκε στην κοινότητα Φελερίνγκ του γαλλικού νομού του Άνω Ρήνου.

Ο Αλέ ερεύνησε κυρίως θέματα της οργανικής χημείας. Σε αυτόν οφείλονται πολλές εργασίες σχετικές με την καμφορά και τα παράγωγά της.

Ο Αλέ ίδρυσε την «Ανώτατη Εθνική Σχολή Χημικής Βιομηχανίας» (École Nationale Supérieure des Industries Chimiques) στο Νανσύ. Το 1917 κέρδισε το Μετάλλιο Ντέιβυ της Βασιλικής Εταιρείας του Λονδίνου με αιτιολογία «τις σημαντικές έρευνές του στην επικράτεια της οργανικής χημείας». Είχε ήδη γίνει από το έτος 1900 μέλος της Γαλλικής Ακαδημίας Επιστημών, της οποίας διετέλεσε και πρόεδρος από το 1923. Υπήρξε επίσης μέλος της Εθνικής Ακαδημίας Ιατρικής της Γαλλίας.

Ο Αλμπέν Αλέ απεβίωσε στο Παρίσι σε ηλικία 76 ετών.

 Μερικά έργα του 
 Produits chimiques et pharmaceutiques: materiel de la peinture parfumerie, savonnerie, Imprimerie Nationale, 1894
 L'industrie chimique, J.B. Baillière et fils
 Les industries chimiques et pharmaceutiques, Gauthier-Villars, 1903

Παραπομπές

Πηγές
 Το λήμμα «Αλλέ Αλβίνος» στη Νέα Ελληνική Εγκυκλοπαίδεια «Χάρη Πάτση», τόμ. 4, σελ. 390

Εξωτερικοί σύνδεσμοι


Κατηγορία:Γάλλοι χημικοί